Document ID: 31981R0040

ΚΑΝΟΝΙΣΜΟΣ (ΕΟΚ) αριθ. 40/81 ΤΟΥ ΣΥΜΒΟΥΛΙΟΥ της 1ης Ιανουαρίου 1981 περί καθορισμού, για τα κουνουπίδια και τα μήλα, των τιμών βάσεως και των τιμών αγοράς που εφαρμόζονται στην Ελλάδα
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
την πράξη προσχωρήσεως του 1979, και ιδίως το άρθρο 60 περίπτωση β),
την πρόταση της Επιτροπής,
τη γνώμη της Συνελεύσεως(1),
Εκτιμώντας:
ότι για τα κουνουπίδια και τα μήλα οι τιμές στην παραγωγή που διαπιστώθηκαν στην Ελλάδα κατά τη διάρκεια της περιόδου αναφοράς, που καθορίζεται κατ' εφαρμογή του άρθρου 74- της πράξεως προσχωρήσεως, ευρίσκονται κατά μέσο όρο σε επίπεδο υψηλότερο από το επίπεδο των τιμών στην Κοινότητα των Εννέα- ότι για να επιτευχθεί γρηγορότερα ενιαία αγορά των προϊόντων αυτών, θα πρέπει, σύμφωνα με το άρθρο 60 περίπτωση β) της πράξεως προσχωρήσεως, να εφαρμοσθούν στην Ελλάδα οι κοινές τιμές βάσεως και αγοράς των εν λόγω προϊόντων από την προσχώρηση,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Από την 1η Ιανουαρίου 1981, οι κοινές τιμές βάσεως και αγοράς για τα κουνουπίδια και τα μήλα εφαρμόζονται στην Ελλάδα.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1981.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, την 1η Ιανουαρίου 1981.

Labels: 2
17